ועדת הכספים, כנסת 18, פרוטוקול מספר 950, 2011-12-28 09:40

משה גפני: אני פותח את ישיבת ועדת הכספים.

משה גפני: הצעת חוק מס ערך מוסף (תיקון מס' 42), התשע"ב-2011.

משה גפני: רוחמה, את רוצה לומר משהו?

משה גפני: אני מציע שנאשר את ה-2.5 מיליון ואת העשרים מיליון ואת השאר נפצל.

רוחמה אברהם-בלילא: בסדר.

משה גפני: אם כן, לשם מה צריך את הדיונים האלה?

משה גפני: נעשה את זה במשך דקה וזהו.

רוחמה אברהם-בלילא: למרות שבסעיפים שהשגנו יש הטבות נוספות.

משה גפני: לא משנה.

משה גפני: נפצל ונעשה את זה בשבוע הבא, בעוד שבועיים ונגמור את העניין.

רוחמה אברהם-בלילא: אני מציעה שנעשה את זה בשבוע הבא.

רוחמה אברהם-בלילא: אין שום בעיה.

רוחמה אברהם-בלילא: זה תלוי בך.

משה גפני: מכיוון שאין זמן, חברי הוועדה, אני מציע שנפצל את הסעיפים האחרים ונמשיך את הדיונים בשבוע הבא.

משה גפני: נאשר במליאת הכנסת את מה שאישרנו וזהו.

משה גפני: למה צריך להסתבך?

שגית אפיק: לאשר את הדיווח המקוון על 2.5 מיליון ואת העשרים מיליון.

משה גפני: כן.

משה גפני: את השאר להמשיך על שולחן הוועדה ולהמשיך בשבוע הבא.

משה גפני: בשבוע הבא יש לנו זמן.

איריס וינברגר: אנחנו חושבים שנכון להעביר את החוק, להעביר את כל הסעיפים שנמצאים בו.

איריס וינברגר: אנחנו יודעים שחברי הוועדה היו מאוד מוטרדים מנושא הבסיס המזומן והאפקטיביות של החוק שעבר ביולי ולכן את הסעיף שנוגע לבסיס מזומן אנחנו חושבים שאולי נכון יהיה לפצל ובזמן הזה לבחון את הסוגיה הזאת.

משה גפני: להכניס את ההטבה.

משה גפני: על בסיס מזומן נותן הטבה.

איריס וינברגר: ההצעה שלנו שנגעה לסוגיה הספציפית בבסיס מזומן, היא מאוד חשובה לנו כי כרגע אנחנו לא יכולים לעשות שומות לגבי המועד או קשה לנו יותר לעשות שומות לגבי הנושא הזה של יחסים מיוחדים או עסקאות חליפין או עסקה שלא נקבעה לה תמורה, אבל אנחנו מבינים את הדאגה בנושא של האפקטיביות של הבסיס מזומן בגלל שישנם עוסקים.

משה גפני: נקיים על זה דיון בשבוע הבא.

איריס וינברגר: אני חושבת שצריך לקיים דיון כשהנושא צריך להיות מועד דרישת חשבונית המס.

משה גפני: אבל אפשר לעשות את זה בשבוע הבא.

איריס וינברגר: את זה אפשר לעשות בשבוע הבא.

משה גפני: זאת הטבה שאני יכול לעשות את זה בשבוע הבא.

איריס וינברגר: זאת לא בהכרח הטבה.

משה גפני: אני לא רוצה שאצלנו יהיו ויכוחים.

משה גפני: אתם במשרד האוצר, כללית יש לכם ויכוחים כי אתם אנשים ברמה מאוד גבוהה.

משה גפני: אני לא רוצה שיהיו ויכוחים אצלנו.

משה גפני: בחוק על בסיס מזומן, שזה החוק שלך ושל אלכס מילר, התעוררה בעיה.

משה גפני: אנחנו רוצים לנצל את ההזדמנות של הבסיס מזומן כדי לפתור בעיה שהתעוררה שהיא מנוגדת לחוק, שהחברות הגדולות מנצלות את היכולות שלהן.

קריאה: גם המדינה.

משה גפני: גם המדינה, בסדר.

משה גפני: אני אתך בעניין הזה.

משה גפני: בסדר, גם המדינה.

משה גפני: אז אנחנו רוצים לנצל את החוק הזה, כמו שנהוג לעשות, בהסכמה עם רשות המסים כדי לפתור את הבעיה הזאת.

משה גפני: אומרת איריס שגם להם יש אינטרס בסעיף הזה, נפצל אותו כדי לגמור את החוק לפני ה-31 בדצמבר.

משה גפני: בסדר, אבל לי יש אינטרס ולך יש אינטרס שהתיקון לסעיף הזה יהיה מיד.

רוחמה אברהם-בלילא: נכון.

משה גפני: אני שאלתי אותה האם מבחינתם הם יהיו ערוכים כבר בשבוע הבא.

משה גפני: אני לא בטוח שזה יהיה בשבוע הבא, אבל אני אומר בכוונה שבוע הבא כי אני מתכוון למועד הקרוב ביותר האפשרי.

רוחמה אברהם-בלילא: בישיבה שהייתה לי אתמול עם איריס ועם כל הצוות של רשות המסים, אנחנו הגענו לכלל הסכמה שאנחנו נפצל את הסעיף הזה מהחוק, לא נצביע עליו היום, כאשר מיד בימים הקרובים תיקבע ועדה יחד אתי או מי מחברי הכנסת שירצה להשתתף, רשות המסים וכמובן כל הגורמים המקצועיים שקשורים לעניין הזה.

רוחמה אברהם-בלילא: אני הוספתי ואמרתי שתיקון המצב יכול להיעשות רק על ידי הנחת הצעת חוק.

רוחמה אברהם-בלילא: זאת אומרת, אנחנו נשמע את כולם ובסוף זאת תהיה הצעת חוק של הוועדה לתיקון המצב הנוכחי.

משה גפני: אני לא מסכים לזה ואני אגיד לך למה.

משה גפני: הצעת חוק זה תהליך ארוך, זה תהליך שיכול לקחת הרבה זמן.

רוחמה אברהם-בלילא: נבדוק את זה.

משה גפני: לכן אני שואל אותם האם כאשר מפצלים את זה, האם אפשר להביא את זה בזמן הקרוב.

משה גפני: אם מביאים את זה בזמן הקרוב, אנחנו כאן בוועדה נשים את זה בחוק.

רוחמה אברהם-בלילא: בסדר.

משה גפני: אתם מתנגדים למה שאמרתי?

רוחמה אברהם-בלילא: אפשר לעשות את זה.

רוחמה אברהם-בלילא: גם את תיקון המועד שאתה חושב עליו, אפשר להכניס תוך כדי הדיון עצמו.

איריס וינברגר: לגבי הסעיף הזה, אני חושבת שכן אבל נדמה לי ששבוע זה זמן קצר מדי.

משה גפני: שבוע, שבועיים.

משה גפני: שבוע הבא בלאו הכי מלא לנו.

משה גפני: אני מדבר טכנית.

משה גפני: לא עוד שנה.

איריס וינברגר: לא עוד שנה.

משה גפני: ולא עוד שלושה חודשים.

משה גפני: בזמן הקרוב.

איריס וינברגר: אפשר לנסות.

משה גפני: לא לנסות.

משה גפני: אנחנו אנשים חרוצים.

משה גפני: בסדר.

משה גפני: קיבלתי את מה שאמרת.

משה גפני: בסדר גמור.

יהודה טלמון: אדוני היושב ראש, יש לי בקשה אחת.

יהודה טלמון: אם הוועדה הולכת לפצל את הסעיף הזה, אני מבקש לפצל יחד עם זה עוד סעיף אחד, את סעיף השלושים אחוזים.

יהודה טלמון: מצד אחד יהיה המאזן הזה ומצד אחד המאזן הזה.

יהודה טלמון: אז הדיון יהיה שקול הרבה יותר.

משה גפני: תודה.

משה גפני: איריס, מה עוד?

איריס וינברגר: מבחינתנו החוק כמו שהוא הוא חוק נכון.

איריס וינברגר: אם הוועדה מעוניינת, אני חושבת שכבר מספיק סעיף 29 כדי שיהיה לנו את האינטרס לבוא בפני הוועדה ולקיים את הדיון הזה.

איריס וינברגר: יש לנו אינטרס בלי קשר ואת זה גם הארגונים יודעים זאת.

איריס וינברגר: את סעיף 95 וסעיף 116 אנחנו היינו מאוד מבקשים מהוועדה להעביר היום.

איריס וינברגר: אנחנו הוספנו לו גם את התיקון שביקשה לשכת עורכי הדין.

איריס וינברגר: סעיף 95 זה הקנס של השלושים אחוזים.

משה גפני: אתם עושים את זה בכוונה.

משה גפני: גם מיכל דויטש עשתה את זה בכוונה.

שגית אפיק: לא.

שגית אפיק: זה נגד יועצים משפטיים באופן כללי.

שגית אפיק: לא לדבר במספרים אלא במלים.

איריס וינברגר: אני אגיד במלים.

משה גפני: מה שאתם עושים קבוע כי אתם רוצים לבלבל אותי.

איריס וינברגר: לא.

שגית אפיק: לא, זה לא אתם אלא היועצים המשפטיים בכלל.

משה גפני: אלה יועצים משפטיים באופן כללי.

משה גפני: יש יוצאים מן הכלל.

משה גפני: דברי במלים כי אני לא יודע על מה מדובר.

משה גפני: אני מתבלבל ואני מתבייש להגיד שאני לא יודע.

משה גפני: מה זה 95?

איריס וינברגר: אנחנו מעוניינים שיעבור הקנס של השלושים אחוזים.

משה גפני: השלושים אחוזים, אמרתם שזאת הטבה.

משה גפני: נשאיר את ההטבה לעוד שבוע-שבועיים.

משה גפני: אמרת בישיבה הקודמת שעל פי החוק הקיים זאת הטבה מכיוון שהיום יש סמכות לעשות מאה אחוזים וכאן מורידים לשלושים אחוזים.

משה גפני: את ההטבה הזאת נעשה גם בעוד שבוע-שבועיים.

משה גפני: מה זה סעיף 116?

איריס וינברגר: הארכת מועדים.

איריס וינברגר: האפשרות להאריך מועדים, אבל אם אנחנו לא נעביר את 95, אנחנו מבקשים גם לא להעביר את 116 כי אחרת אנחנו באמת פותחים את השוק לכל מעלימי התשומות ומעלימי העסקאות.

איריס וינברגר: אם אני מתקנת את 116, אין לי את המאה אחוזים.

משה גפני: מה זה 116?

איריס וינברגר: אני רוצה להסביר שוב לוועדה.

איריס וינברגר: אנחנו נמצאים היום בסיטואציה שאנשים מעלימים את הרכישות שלהם כדי להעלים את העסקאות שלהם.

איריס וינברגר: כיום המצב המשפטי הושאר בבית המשפט העליון בצריך עיון ולא הוכרע בעניין הזה כאשר הסיבה שזה הושאר היא בגלל התיקון שקיים בסעיף 116 שלא מאפשר הארכת מועדים לניכוי תשומות.

איריס וינברגר: אז, כשאנחנו באים ועושים את השומה או אדם בא ומבקש להגיש דוח מאוחר יותר כי הוצאנו לו קביעה – גם כי אנחנו באנו אליו ולא כי הוא בא מרצונו הטוב אלינו – אנחנו לא יכולים להכיר לו בתשומות.

איריס וינברגר: אז נוצר מצב שהעוסק משלם מס על המחזור שלו.

איריס וינברגר: אנחנו רוצים לעשות את זה לפחות מבחינה משפטית נכון.

איריס וינברגר: מס לגבות בהתאם לערך המוסף ובמקביל להטיל סנקציה שהיא מצומצמת, כי זה לא שאני לא מכירה לו במאה אחוזים מהתשומות אלא אני מטילה קנס בגובה שלושים אחוזים מהתשומות.

איריס וינברגר: לכאורה הייתי צריכה להטיל קנס שלושים אחוזים מהעסקאות כי את העסקאות הוא העלים, אבל אני רוצה להטיל קנס על שלושים אחוזים מהתשומות בלבד, וגם את הקנס הזה – והקנס לפי סעיף 95(א) – אנחנו רוצים שהגבייה שלו תיעשה רק אחרי הכרעה שיפוטית.

איריס וינברגר: היום יש אי ודאות בעניין הזה.

רוחמה אברהם-בלילא: אתמול אני ביקשתי לדעת עד כמה השתמשתם בהטלת קנס של מאה אחוזים בשנתיים האחרונות.

רוחמה אברהם-בלילא: כמה מקרים כאלה היו לכם?

רוחמה אברהם-בלילא: אמרתם שתבדקו ותיתנו לי תשובה.

איריס וינברגר: אני צריכה לראות אם גדעון בדק את זה.

איריס וינברגר: לפחות לפי מיטב ידיעתי, במרבית המקרים אנחנו לא מטילים.

רוחמה אברהם-בלילא: אמרתם שתבדקו את זה ואני רוצה לשמוע תשובה.

משה גפני: לפני שנותנים לך את הנתון, עד שתעבירו אותו, אני רוצה להגיד משהו לפני כן.

משה גפני: יש פיצול ויש פיצול.

משה גפני: אני מודיע לפרוטוקול שהשתדלתי עד היום לא לחזור בי ממה שהבטחתי וממה שהתחייבתי.

משה גפני: יש פיצול שאנחנו עושים בחוקים שהממשלה מביאה או אפילו בחוקים פרטיים שאנחנו מתכוונים לפצל, בעזרת השם יבוא המשיח ונטפל בזה.

משה גפני: ודרך אגב, לפי המצב היום זה הולך להיות מהר.

שי חרמש: יש לך איזה ידע שאנחנו לא יודעים?

שי חרמש: יש לכם מידע מוקדם שאין לחילונים?

משה גפני: כן.

רוחמה אברהם-בלילא: גדעון נכנס.

רוחמה אברהם-בלילא: כמה פעמים השתמשת בקנס של המאה אחוזים?

גדעון לואיה: השאלה הייתה על כמה אנחנו מטילים אחוז מלא ועל כמה אנחנו מפעילים את שיקול הדעת.

גדעון לואיה: הנתון הזה כרגע נמצא בבדיקה.

רוחמה אברהם-בלילא: פחות או יותר.

רוחמה אברהם-בלילא: אמרת שיש לך הערכה.

גדעון לואיה: עד לפני מספר חודשים לא הכרנו במאה אחוזים מהמס.

גדעון לואיה: נדמה לי שבעשרות מקרים בשנה האחרונה הכרנו אבל לפני כן לא הכרנו בכלל.

גדעון לואיה: ממש לא הכרנו.

משה גפני: במקרה הזה, כשאני מדבר על פיצול, לא משנה איזה סעיף נפצל, אני מתכוון לפיצול טכני.

משה גפני: אני רוצה להשלים את החקיקה.

משה גפני: אני לא מתכוון לזרוק את זה לאיזה מועד בלתי ידוע אלא להפך.

משה גפני: אני לא חושב שבשבוע הקרוב נוכל לעשות את זה כי יש לנו כבר סדר יום ודיונים על נושאים שנדחו גם בגלל החוק הזה אבל אני מעריך שבחודש הקרוב נגמור את החוק ולא נשאיר סעיף שלא נדון עליו, כולל לא קנסות וכולי.

משה גפני: אני גם מבין שאי אפשר ליישם את החוק הזה בלי קנסות.

משה גפני: אני מבין.

איריס וינברגר: הקנס הזה בעצם לא קשור.

משה גפני: הוא לא קריטי.

משה גפני: בסדר.

איריס וינברגר: שום דבר הוא לא באמת קריטי.

איריס וינברגר: מדינת ישראל חיה ומתקיימת.

משה גפני: מה שנכון, נכון.

משה גפני: אנחנו נדון בסעיף הזה.

רוחמה אברהם-בלילא: אתה לוקח את השלושים אחוזים, אתה נותן להם שיקול דעת.

משה גפני: ההחלטה בידייך.

משה גפני: אם את מציעה את זה, אני מצביע אתך.

משה גפני: תחליטי.

רוחמה אברהם-בלילא: מה שהיה חסר לי, ולא הבאתם לי, אלה כל אותם נתונים של המאה אחוזים.

גדעון לואיה: עד היום היינו מחייבים אותם במאה אחוזים והיום אנחנו מחייבים אותם בשלושים אחוזים.

רוחמה אברהם-בלילא: עד שלושים אחוזים.

גדעון לואיה: עד שלושים אחוזים.

גדעון לואיה: אנחנו הולכים לקראתם.

גדעון לואיה: אם אתה משאיר את המצב הזה, זה מצב שאנחנו מחייבים אותם במאה אחוזים.

זבולון אורלב: הקנסות האלה הם גם על המלכ"רים?

גדעון לואיה: לא.

גדעון לואיה: רק על עוסקים.

רוחמה אברהם-בלילא: אני חושבת שאני מסכימה עם היושב ראש שהצליח לשכנע.

משה גפני: אמרתי שמה שתחליטי, אני אצביע אתך.

רוחמה אברהם-בלילא: למרות שאני חושבת שיש להטיל את הקנס הזה ולקבוע אותו וזאת הטבה, יחד עם זאת כיוון שחסרים עוד הנתונים שלכם, אני מציעה שאם אנחנו ממילא אמורים לעשות את זה בימים הקרובים, נחכה.

משה גפני: בשבוע הבא זה לא יבוא.

משה גפני: זה יבוא בשבוע לאחר מכן ותתקבל הכרעה.

משה גפני: אם כן, אנחנו מפצלים הכול.

משה גפני: אני מודיע לכם שיש לי עכשיו נקודת חולשה.

משה גפני: מה שרוחמה מחליטה, אני מצביע אתה.

רוחמה אברהם-בלילא: נפתח לי כאן חלון הזדמנויות ואני צריכה לחשוב איך אני מנצלת אותו.

שגית אפיק: אנחנו צריכים להקריא.

משה גפני: הקראנו.

רוחמה אברהם-בלילא: לא את הכול אלא צריך להקריא רק את 174.

שגית אפיק: תסתכלו בעמוד 5 בנוסח שמונח בפניכם.

שגית אפיק: הוראת השעה לגבי שנת 2012 כאשר הנוסח שלה בסעיף קטן (א) יהיה: עוסק שמחזור עסקאותיו בשנת 2011 עולה על הסכום הקבוע בסעיף 177(א).

שגית אפיק: 177(א) זה הסכום שיקבע את הוראת הקבע החל בשנת 2014 וזה יהיה לגבי עוסק שמחזור עסקאותיו מעל 2.5 מיליון שקלים חדשים ולגבי מלכ"ר שהמחזור שלו הוא מעל עשרים מיליון שקלים חדשים.

משה גפני: אורלב שאל אתמול שאלה והעוזר שלי בדק.

משה גפני: נכון, הם כלולים.

משה גפני: אני לא רוצה להגיד את השם, אבל הם כלולים כי הם נמצאים במחזור של מאה מיליון שקלים.

משה גפני: קודם כל, מבחינת העובדות.

משה גפני: מבחינת העובדות הוא בלאו הכי צריך דיווח מקוון.

משה גפני: ביקשתי את העוזר שלי שילך לשאול שוב האם במקרה שלו הדיווח המקוון יכניס אותו להוצאות נוספות.

משה גפני: הוא טוען שלא מכיוון שהוא בלאו הכי בעניין הזה.

זבולון אורלב: יש לי חדשות בשבילך.

זבולון אורלב: היות ואני ראש השדולה האזרחית, התברר לי שבסעיף הזה יש סמכות לשר האוצר לשנות.

זבולון אורלב: בנושא של המלכ"רים, לשר האוצר יש סמכות לשנות.

משה גפני: איריס.

איריס וינברגר: את העשרים מיליון?

שגית אפיק: לא.

שגית אפיק: רק את ה-2.5 מיליון.

משה גפני: זה לא חל על העשרים מיליון.

שגית אפיק: באישור ועדת הכספים.

זבולון אורלב: שיגיד לי את זה האוצר.

משה גפני: זה מה שנחליט כאן.

זבולון אורלב: אם זה חל רק על ה-2.5 ולא על העשרים מיליון, זה בסדר גמור.

שי דותן: חבר הכנסת זבולון אורלב, אני אגיד לך רק שאנחנו הגענו אפילו להסכמות עם ארגוני המלכ"רים.

שי דותן: הם הציעו עשרה מיליון.

משה גפני: עם כל הכבוד, אנחנו לא עובדים אצל אף אחד, גם לא אצלכם וגם לא אצלם.

שי דותן: אנחנו אמרנו עשרים מיליון.

שגית אפיק: חבר הכנסת זבולון אורלב, תסתכל בבקשה בעמוד 8, פסקה (5): בסעיף 177 שהתחולה היא לגבי עוסק שמחזור עסקאותיו עולה על 2.5 מיליון שקלים חדשים, זאת הוראת הקבע.

שגית אפיק: אם תסתכל בעמוד 10 למטה בפסקה (4) מוסיפים פסקה (5): בסופו יבוא "שר האוצר, באישור ועדת הכספים של הכנסת, רשאי לשנות את הסכום הקבוע בסעיף קטן (א)".

שגית אפיק: זה מתייחס אך ורק ל-2.5 מיליון.

איריס וינברגר: לעניין העשרים מיליון, זה קבוע עשרים מיליון ואין סמכות לשנות, זאת אומרת, להעלות.

איריס וינברגר: יש סמכות למנהל לפטור אבל העשרים מיליון זה קבוע.

זבולון אורלב: אני מאוד מודה לך.

רוחמה אברהם-בלילא: לפני שמתחילים להקריא את החוק, מכיוון שהסכמנו על הפיצול והסכמנו לדון על פרטי החוק בימים הקרובים, כאשר נקבל את מלוא הנתונים אני גם אומר למען השקיפות וההגינות שישבנו לגבי סעיפים נוספים והצלחנו להשיג, מנהל הוועדה ואנכי, הטבות נוספות והקלות נוספות בכל מה שקשור להצעת החוק הזאת.

רוחמה אברהם-בלילא: לגבי יתר הסעפים.

משה גפני: אני מאוד משבח אתכם על העבודה היסודית שעשיתם.

משה גפני: זה לא הולך לריק אלא בתוך שבועיים זה ייגמר בעזרת השם.

משה גפני: אני מבקש גם גמישות מצד רשות המסים, גם מצדנו וגם מצד הארגונים כדי להגיע להחלטות נכונות.

רוחמה אברהם-בלילא: אני מודה שקיבלתי אוזן קשבת מאוד.

זבולון אורלב: רציתי לתת רעיון לרוחמה.

זבולון אורלב: היות ומינית את שנינו להיות ועדת משנה להסדיר את הקרן של העמותות, אולי להקפיא גם את הסעיף הזה ולפטור את המקוון בכל העמותות עד שנסתדר עם אגף התקציבים.

משה גפני: זה סתם לטפס על קירות חלקים כי מי שמעל עשרים מיליון שקלים, זאת לא הוצאה בשבילו.

יצחק וקנין: ממילא הוא עושה את זה.

זבולון אורלב: אני רק רוצה לומר לאוצר שהנושא הזה מאוד מטריד את הוועדה.

משה גפני: נכון.

משה גפני: לו אני הייתי רשות המסים, אני אומר לך מה הייתי עונה לך.

משה גפני: אני, רשות המסים, רוצה לגבות הרבה כסף כדי שיהיה לי כסף לתת לעמותות.

משה גפני: זה מה שהייתי אומר.

משה גפני: אגב, זה לא היה נכון כי הם היו גובים יותר כסף אבל לא היו נותנים אותו לעמותות אלא לדברים אחרים.

רוחמה אברהם-בלילא: בסוגיית הכספים של הקרנות, הסכום של המאה מיליון שקלים, חבר הכנסת אורלב, אתה בקואליציה ואני לא.

רוחמה אברהם-בלילא: אנחנו יושבים בוועדת הכספים בשבועיים האחרונים על העברות תקציביות כאלה ואחרות ואני חושבת שאם ביחד נדע למצוא איזושהי תקנה כדי שתשריין את הכסף הזה לטובת העמותות שפועלות למען המגזר השלישי שנופל בין הכיסאות, זה הזמן.

יצחק וקנין: כל הכסף שהיה של העמותות, היה כסף קואליציוני של מפלגת העבודה.

רוחמה אברהם-בלילא: מפלגת העבודה יצאה.

יצחק וקנין: האוצר לקח את הכסף הזה.

יצחק וקנין: אלה מאתיים מיליון שקלים שהיו של מפלגת העבודה.

משה גפני: הם מציגים את זה אחרת.

משה גפני: הם אומרים שהיה מצב כלכלי קשה ולכן נתנו.

יצחק וקנין: אני יודע שאם זה היה כסף קואליציוני של אגודה או של ש"ס, עד השקל האחרון היינו לוקחים.

רוחמה אברהם-בלילא: בסדר, אבל בוא נפעל ביחד.

משה גפני: מה שאומר לך חבר הכנסת וקנין זה לאן נעלמה מפלגת העבודה.

משה גפני: אם הם היו עומדים בתוקף, הכסף הזה היה.

רוחמה אברהם-בלילא: נעלמה ונאלמה.

משה גפני: נמשיך.

שגית אפיק: אנחנו נקריא רק את הסעיפים עליהם אתה מצביע.

שגית אפיק: למעשה אני אקריא רק את השינויים לעומת מה שהיה אתמול ואת מה שלא הקראנו אתמול.

שגית אפיק: אתה מצביע רק על סעיף 7 שזה חוק ההתייעלות, שזה הדיווח המקוון וגם על פיצול.

שגית אפיק: סעיף 7 מתקן את סעיף 171 לחוק ההתייעלות שמתקן את סעיף 69 לחוק המע"מ.

שגית אפיק: עלתה אתמול שאלה לגבי חשבוניות העסקה, אני הבנתי שהגעתם להסכמה להוסיף את המלים "סכומן הכולל של כל חשבוניות העסקה שהמועד להוצאתן לפי סעיף 46 חל בתקופת הדוח", כך שזה פותר את הבעיה.

שגית אפיק: זה לא פותר לכם את הבעיה?

עופר מנירב: יש לאיריס תיקון נוסף עליו דיברנו היום.

איריס וינברגר: לפי סעיף 46.

איריס וינברגר: לזה לא הוספנו.

שגית אפיק: בעמוד 4 יש פסקה חדשה, פסקה (4).

שגית אפיק: הסיכום שהוועדה הגיעה אליו היה שהדיווח המקוון יחול אך ורק לגבי חשבוניות שהסכום שלהן עולה על 5,000 שקלים.

שגית אפיק: זה מנוסח כאן.

שגית אפיק: אחרי סעיף קטן (א)02) של סעיף 69 המובא בה יבוא: על אף הוראות סעיפים קטנים (א)(1) ו-(2) ו-(א1) עוסק יהיה פטור מפירוט חשבוניות המס שהסכום שלהן ללא המס אינו עולה על 5,000 שקלים חדשים ובלבד שהסכום הכולל של החשבוניות האמורות יפורט בדוח.

שגית אפיק: המנהל, באישור ועדת הכספים של הכנסת, רשאי לשנות את הסכום האמור.

עופר מנירב: התברר שיש כאן משהו שאני כנראה לא הבנתי או שלא הסבירו נכון.

עופר מנירב: פתאום אין מצ'ינג בין התשומות לבין העסקאות.

עופר מנירב: זאת אומרת, על עסקאות אני חייב לדווח 5,000 וזה בסדר, ועל תשומות אני אהיה חייב לדווח מ-2,000.

עופר מנירב: אני יכול לדווח על 300 תשומות שזה 2,000.

עופר מנירב: זה לא הגיוני.

עופר מנירב: כל הבסיס של ההשוואה שיהיה זהה כי אחרת לשם מה צריך את זה?

עופר מנירב: אנחנו לא רוצים להקשות על התשומות עכשיו שיצטרכו לדווח על כל סכום קטן.

עופר מנירב: אני הבנתי שזה היה ברור, אבל פתאום אני מבין שאולי זה לא ברור.

איריס וינברגר: היה מדובר על העסקאות.

איריס וינברגר: היה מדובר על עוסקים שיש להם הרבה עסקאות כדי לצמצם את הדיווח שלהם.

איריס וינברגר: בדרך כלל התשומות הן בסכומים יותר גבוהים כי תשומות זה לא פר דבר, אבל דובר על העסקאות.

משה גפני: מה המצב היום?

עופר מנירב: המצב היום שגם העסקאות הן בסכום יותר נמוך.

עופר מנירב: העלו את סכום העסקאות ואותו דבר היה צריך להיות בתשומות.

משה גפני: מה הסכום של התשומות היום?

עופר מנירב: היום זה 300 שקלים של מע"מ.

עופר מנירב: הווה אומר, עסקאות בסדר גודל של 2,000 שקלים או משהו כזה.

קריאה: 1,800 שקלים.

קריאה: אולי אפילו יורת.

עופר מנירב: לא חשוב.

עופר מנירב: אמרתי סדר גודל של 2,000, למה צריך לתקן בכל דבר?

עופר מנירב: לעומת זאת כאן יש 5,000.

עופר מנירב: זה פשוט לא הגיוני שעכשיו כל חשבונית מעל 2,000 אני צריך להתחיל לדווח עליה.

עופר מנירב: אמרו שלא צריך לדווח על הכול ויש פחות עבודה אלא צריך לדווח רק על חלק.

עופר מנירב: בואו נשאיר את המקביל.

משה גפני: רשמנו את זה.

משה גפני: הלאה.

שגית אפיק: בפסקה (5) בסעיף 70ב, המובא בה.

שגית אפיק: הבהרנו את הנושא.

משה גפני: אל תגיד שלא נתתי לכם משהו, שכל הזמן אני הולך עם הארגונים.

שגית אפיק: במקום הרישה, עד המילה "מעוסק" יבוא "מלכ"ר שמחזורו בשנה הקובעת עולה על עשרים מיליון שקלים חדשים".

משה גפני: זה בלי התניות.

שגית אפיק: בלי התניות.

שגית אפיק: הסמכות רק לפטור.

משה גפני: בסדר גמור.

שגית אפיק: הוראת השעה בשל שנת 2012, עמוד 5, סעיף 174א.

שגית אפיק: גם ב-2012 הדיווח המקוון יחול אך ורק על עוסק שמחזור עסקאותיו בשנת 2011 עולה על הסכום הקבוע בסעיף 177(א), ואמרנו קודם שזה סכום של 2.5 מיליון שקלים חדשים.

שגית אפיק: גם כאן בסעיף קטן (ב)(3) יש תיקון לעניין חשבוניות העסקה שהמועד להוצאתן יהיה לפי סעיף 46.

שגית אפיק: אנחנו עוברים לעמוד 7.

שגית אפיק: גם בהוראת השעה התווספה הוראה לגבי פטור מפירוט חשבוניות המס שהסכום שלהן ללא המס אינו עולה על 5,000 שקלים חדשים ובלבד שהסכום הכולל של החשבוניות האמורות יפורט בדוח.

שגית אפיק: המנהל, באישור ועדת הכספים של הכנסת, רשאי לשנות את הסכום האמור.

שגית אפיק: בעמוד 8, סעיף 174(ב).

שגית אפיק: הוראת השעה לשנת 2013.

שגית אפיק: גם כאן זה יהיה לגבי עוסק שבשנת 2012 מחזור עסקאותיו עולה על הסכום האמור בסעיף 177(א), שזה סכום של 2.5 מיליון שקלים חדשים.

שגית אפיק: פסקה (5) באותו עמוד, בעמוד 8, בסעיף 177, הוא יהיה בעצם הוראת הקבע החל משנת 2014 והוא יחול לגבי עוסק שמחזור עסקאותיו עולה על 2.5 מיליון שקלים חדשים בלבד.

איריס וינברגר: יש שתי נקודות שהוספנו בתיקון מבחינת התחילה של החוק.

איריס וינברגר: האחת.

איריס וינברגר: בזמנו, כאשר עבר החוק בוועדה, נקבעו בסעיף 75א הוראות מאוד מחמירות שמגינות על מאגר המידע של המידע שמגיע לרשות.

איריס וינברגר: הגנות מאוד מחמירות.

איריס וינברגר: מה שקורה זה שהתחילה של זה אמורה להיות ב-2014 ואנחנו מבקשים להקדים את זה ל-1 בינואר 2012 כך שכל ההגנות יחולו.

איריס וינברגר: הנקודה השנייה, ההקלה השנייה.

איריס וינברגר: אנחנו דחינו את נושא הקצאת החשבוניות, הקצאת המספרים על ידי מנהל הרשות ל-2014 ואנחנו מבקשים עכשיו שתהיה סמכות לדחות את זה לא רק בשנה אחת אלא בכלל סמכות לדחות.

רוחמה אברהם-בלילא: מקובל.

רוחמה אברהם-בלילא: אני חושבת שזה מקובל.

דורון קופמן: איריס, מה קורה אחרי חמש שנים?

איריס וינברגר: אנחנו נדון.

דורון קופמן: כתוב כאן שרק לחמש שנים אתם שומרים את זה כמאגר מידע.

דורון קופמן: מה קורה אחרי חמש שנים?

דורון קופמן: אתם משמידים?

איריס וינברגר: כן.

קריאה: אסור להשתמש בזה.

דורון קופמן: השאלה מה קורה עם זה כי לא כתוב מה קורה.

דורון קופמן: אפשר לעשות עם זה, לא יודע מה.

דורון קופמן: כתבתם שמאגר המידע הוא רק לחמש שנים ואחרי חמש שנים חוק הגנת הפרטיות לא חל יותר.

איריס וינברגר: לדעתי המשמעות של זה שהוא לא אמור להישאר.

רוחמה אברהם-בלילא: אולי צריך להיות איזשהו משפט שמבהיר.

דורון קופמן: שהחומר צריך להיות מושמד.

איריס וינברגר: אנחנו מבקשים כאן להקדים את ההגנות האלה.

איריס וינברגר: אנחנו לא דנים בגוף סעיף 75א בו ההגנות אומרות למה אפשר להשתמש, מה שלא קיים במאגרים של רשות המסים.

איריס וינברגר: למה אפשר להשתמש, איך אפשר להשתמש.

איריס וינברגר: אנחנו עושים כבר עבודה של שנתיים ורוכשים מערכת.

משה גפני: הוא שואל מה יהיה בעוד חמש שנים.

איריס וינברגר: זה מושמד.

איריס וינברגר: זה אמור להיות מושמד.

רוחמה אברהם-בלילא: לא, זה לא ברור שזה מושמד.

רוחמה אברהם-בלילא: צריך להיות ברור שזה מושמד.

משה גפני: מה הולך להיות בעוד חמש שנים?

משה גפני: אני לא בעד ואני לא נגד.

משה גפני: אני יודע שלפי קצב החקיקה שמשרד האוצר מביא לכנסת, בעוד חמש שנים אתם תדעו כל דבר, מה עושה כל אזרח בכל שעה משעות היממה.

משה גפני: את זה הבנתי, אבל מה קורה לפי המצב היום?

משה גפני: אני אאסוף לך את החוקים מהשנתיים האחרונות, איזה חוקים משרד האוצר הביא לוועדת הכספים והתהליך הוא שרוסיה תתבייש לעומת מה שקורה כאן במדינה.

משה גפני: את כל המידע על האזרחים תדעו.

איריס וינברגר: הסעיף הוא ברור.

איריס וינברגר: סעיף קטן (ג) אומר בדיוק.

איריס וינברגר: מידע שנשמר כאמור בסעיפים קטנים (א) או (ב) – כאשר (א) אומר חמש שנים ו-(ב) אומר שאם הייתה חקירה שהתחילה במהלך חמש השנים – יימחק.

איריס וינברגר: אנחנו עשינו את החוק הזה כל כך בזהירות בנושא מאגר המידע.

משה גפני: אני בעוד שנה כנראה אחזור לכולל, יביאו לכאן יושב ראש ועדת כספים אחר ואז יביאו חוק שה-יימחק – ימחקו.

יוחנן פלסנר: היושב ראש יהיה מטעמכם.

משה גפני: אני ראיתי שאתה אמרת שלא בטוח שתלך אתנו לקואליציה, ולכן אני חוזר לכולל.

משה גפני: אני אומר לך שאתם לא יכולים לבצע את ה-2.5 מיליון ב-2012.

ערן יעקב: יכולים לבצע.

משה גפני: אני אביא לך את הנתונים.

משה גפני: חלק אתם יכולים.

איריס וינברגר: אני רוצה להבהיר.

איריס וינברגר: מי שכבר נכנס למערכת של הדוח המקוון, שלא הייתה כוונה להפחית ולכן זה צריך להיות 2.5 מיליון או שחלה עליו החובה לנהל מערכת חשבונות לפי שיטת החשבונאות הכפולה, כפי שנקבעה בהוראות ניהול פנקסי חשבונות שנקבעו לפי סעיף 130 לפקודת מס הכנסה.

איריס וינברגר: זאת אומרת, הם היו כבר חייבים.

שגית אפיק: הם היו חייבים בכל מחזור עסקאות?

איריס וינברגר: בכל מחזור.

שגית אפיק: הסיכום שלך היה לגבי מחזור עסקאות שעולה על 2.5 מיליון.

שגית אפיק: מה שאומרת עכשיו איריס זסה שבעצם מי שהיה לו חיוב לפי מערכת חשבונאות כפולה, הוא כבר היה חייב.

איריס וינברגר: לפי הוראות ניהול ספרים.

איריס וינברגר: הוא חייב לדווח לפי הוראות ניהול ספרים.

עופר מנירב: בקטע הזה אני מסכים שזה נכון למרות שזה יכלול אוכלוסייה נוספת.

עופר מנירב: הכלל הוא שמי שחייב לפי הוראות ניהול ספרים לנהל חשבונאות כפולה או 2.5 מיליון, אני מסכים.

משה גפני: יש מישהו מהארגונים שמתנגד?

משה גפני: לא שאני מקבל את העמדה.

יהודה טלמון: העמדה שעופר אומר היא צודקת.

יהודה טלמון: למרות שזה מכביד, זה נכון.

עופר מנירב: זה פשוט קיים.

עופר מנירב: לא שזה צודק אלא שזה קיים היום.

רוחמה אברהם-בלילא: זה ייצור בלבול.

עופר מנירב: הוא יוצא בלבול לגבי חלק מהעסקים.

קריאה: זה מכניס פנימה גם שני מיליון שקלים.

קריאה: גם מחזור של שני מיליון שקלים.

עופר מנירב: הם כבר היום בפנים.

רוחמה אברהם-בלילא: כמה עסקים קטנים זה יכלול?

עופר מנירב: זה כולל גם היום.

עופר מנירב: למעשה מדובר בעיקר על נותני שירותים שנכנסים עם מיליון ו-950 אלף.

עופר מנירב: זה העיקר.

עופר מנירב: אותם נותני שירותים שמנהלים ספרים לפי תוספת י"א שהיא תוספת של נותני שירותים, שעליהם זה חל עם מיליון ו-950 אלף.

יהודה טלמון: אין ברירה.

יהודה טלמון: הם צודקים בעניין הזה ולמרות ההכבדה, אנחנו מקבלים את זה.

משה גפני: יהודה, עופר, מה שרשות המסים אומרת היום, הם חייבים בדיווח המקוון?

עופר מנירב: מדובר בעסקים שהיום חייבים בדיווח המקוון לפי תוספת י"א, אותם נותני שירותים.

עופר מנירב: זה מכניס גם עסקים קטנים פנימה.

עופר מנירב: זה הכניס אותם גם בעבר.

משה גפני: היום הם מדווחים?

עופר מנירב: למיטב ידיעתנו, כן.

משה גפני: בניגוד לכם, אני כל דבר רוצה לדעת עד הסוף.

זאב פורת: אנחנו צירפנו ב-2011 כאלה שהם פחות מארבעה מיליון וחלה עליהם תחולה של הוראות ניהול ספרים כפולה.

משה גפני: ואלה גם עסקאות קטנות.

רוחמה אברהם-בלילא: שהמחזור שלהם הוא 950.

רוחמה אברהם-בלילא: תגיד את זה.

זאב פורת: בחלקם המחזור היה משלושה מיליון ו-450, חלקם ממיליון ו-950.

משה גפני: מי נכנס לקטגוריה הזאת?

זאב פורת: סיטונאים, קמעונאים.

משה גפני: למה הם נכנסים לחשבונאות כפולה?

זאב פורת: כיוון שמחזורם עולה על שלושה מיליון ו-450 אלף.

משה גפני: אמרת גם מיליון ו-900.

זאב פורת: ברגע שמחזורם עולה על 3 מיליון ו-450 אלף, נכנסים לתחולה.

זאב פורת: מרבית ההוראות של ניהול פנקסים, מרבית התוספות חלות על כאלה שמחזורם מעל 3 מיליון ו-450 אבל תוספת י"א שדנה בניהול פנקסי חשבוניות על ידי נותני שירותים ואחרים, מציינת בסעיף 2(א) ש"נותן שירותים שמחזור עסקו עולה על מיליון ו-950 אלף שקלים חדשים חייב לנהל מערכת חשבונאות לפי שיטת החשבונאות הכפולה".

משה גפני: אלה שעושים לפי שיטת החשבונאות הכפולה?

זאב פורת: מדווחים.

משה גפני: מדווחים בפועל.

זאב פורת: כן או אמורים לדווח.

משה גפני: אל תוסיף כי אם תוסיף, אני עוד אחזור בי.

זאב פורת: יש עשרה אחוזים שלא דיווחו לנו עד היום.

שגית אפיק: אבל לפי החוק הם היו צריכים לדווח.

איריס וינברגר: כן.

ספי זינגר: צריך להוסיף את זה גם בהוראת השעה.

שגית אפיק: הוראת השעה מפנה ל-177א.

ספי זינגר: את הסכום.

שגית אפיק: בסדר.

שגית אפיק: זה יהיה 2.5 מיליון שקלים חדשים או מערכת חשבונאות כפולה.

איריס וינברגר: כן, בהתאם להוראות ניהול ספרים.

איריס וינברגר: יש לך את הניסוח.

שגית אפיק: את הסברת את מאגר המידע.

משה גפני: מאגר המידע יימחק אחרי חמש שנים, על פי החוק הקיים.

משה גפני: אתם תשנו את זה בעזרת השם, אבל לא עכשיו.

משה גפני: אני אומר לפרוטוקול, על פי החוק, כפי שאמרה היועצת המשפטית של הוועדה וכפי שאמרה היועצת המשפטית איריס מרשות המסים, על פי החוק הקיים, וזה חל גם על המקרה הזה, מאגר המידע לאחר חמש שנים – יימחק.

איריס וינברגר: למעט במקרים בהם התחילה חקירה במהלך אותן חמש שנים ואז החומר שנוגע לאותה חקירה, יישמר.

רוחמה אברהם-בלילא: כן, אבל שלא תיווצר סיטואציה בה החומר הספציפי הזה נשאר שנים.

איריס וינברגר: עד לסיום ההליכים.

איריס וינברגר: זה כתוב.

איריס וינברגר: הכול מסודר.

משה גפני: היא אמרה את זה מאוד ברור.

משה גפני: כל החומר על פי החוק הקיים לאחר חמש שנים יימחק, אלא אם כן מדובר במקרה ספציפי שמתנהלת בתוך חמש השנים הללו חקירה לגביו.

משה גפני: החומר יישמר עד לסיום החקירה.

משה גפני: מדובר רק במקרים הספציפיים עליהם מדובר, כאשר יש חקירה.

דורון קופמן: איך הם מוחקים את זה?

משה גפני: אני לא יודע.

משה גפני: עד אז הממשלה תביא חוק שלא למחוק.

משה גפני: איך מוחקים?

קריאה: דלית במחשב.

משה גפני: מי שלא ימחק את מאגר המידע הזה, עובר עבירה פלילית.

איריס וינברגר: זה קיים סעיף 118 לחוק.

רוחמה אברהם-בלילא: האם יכולה להיווצר סיטואציה בה חקירה מתמשכת פרק זמן של שנים ארוכות?

רוחמה אברהם-בלילא: אני לא מאשימה אף אחד אבל יכול להיות מצב שחוקר מסוים רוצה להיטפל לאיש עסקים מסוים ומושך חקירה במשך שנים על גבי שנים והחומר נשמר.

ערן יעקב: אף אחד לא נטפל.

ערן יעקב: יכול להיות שיש חקירה שנמשכת שנים.

ערן יעקב: חד משמעית, כן.

ערן יעקב: זה יכול להיות.

ערן יעקב: יש גם הודאות.

ערן יעקב: יש חקירות שנמשכות שנים.

איריס וינברגר: אם אני לא טועה, היום יש הנחיות של היועץ המשפטי לממשלה.

איריס וינברגר: בעניין הזה יש ניסיון שהחקירות לא יימשכו שנים.

רוחמה אברהם-בלילא: יש ניסיון להגביל את משך החקירה?

איריס וינברגר: קודם כל, יש עניין של שיהוי מפתיחת חקירה ועד הגשת כתב אישום.

איריס וינברגר: הנושאים האלה הם נושאים שהם על סדר היום והם מטופלים.

איריס וינברגר: יש ניסיון לא להעלים ולא לפגוע באנשים שלא לצורך.

רוחמה אברהם-בלילא: מה משך זמן החקירה הכי ארוך שנתקלתם בו ברשות המסים?

איריס וינברגר: אני לא יודעת.

איריס וינברגר: אני לא אחראית על כך.

ערן יעקב: יש חקירות שנמשכות שנים.

איריס וינברגר: יש גם אנשים שבורחים לחוץ לארץ.

משה גפני: תסיימי.

שגית אפיק: בעמוד 9, מה שאיריס הסבירה עכשיו, התוספות הן בפסקאות (א) ו-(ב).

שגית אפיק: בפסקת משנה (א) המלים "75א" יימחקו, במקום "עד 11" יבוא "10-11" ובמקום "ביום ו' בטבת התשע"ב (1 בינואר 2012)" יבוא "ביום כ"ט בטבת התשע"ד (1 בינואר 2014)".

שגית אפיק: למעשה כאן אני צריכה להקריא את הכול כי לא הקראנו את זה אתמול.

שגית אפיק: אני אקריא מהר.

שגית אפיק: אחרי פסקת משנה (א) יבוא סעיף 75א כנוסחו.

שגית אפיק: סעיף 171(9) לחוק זה יחול לעניין דוחות המוגשים בשל תקופה שתחילתה ביום ו' בטבת התשע"ב (1 בינואר 2012).

שגית אפיק: (ב) בפסקאות משנה (ב) ו-(ג) במקום "טובין" יבוא "נכס".

שגית אפיק: (ג) אחרי פסקת משנה (ג) יבוא (ד) – "(ד) על אף האמור בפסקאות משנה (א) עד (ג), סעיפים 70, 72א, 75א ו-117(א) לחוק מס ערך מוסף כנוסחם בסעיף 171(א)(8), (9) ו-(13) לחוק זה יחולו לגבי מלכ"ר ומוסד כספי שרכשו נכס או שקיבלו שירותים מהעוסק לעניין דוחות המוגשים בשל התקופה שמיום ו' בטבת התשע"ב (1 בינואר 2012) עד יום י"ח בטבת התשע"ג (31 בדצמבר 2012) ובלבד שמחזורו של מוסד כספי כאמור בשנת 2010 עולה על ארבעה מיליון שקלים חדשים".

שגית אפיק: המלים שאתם רואים מחוקות לעניין מלכ"ר, זה משום שזה נכנס בהוראת הקבע שזה יחול אך ורק לגבי מלכ"ר שמחזורו מעל עשרים מיליון שקלים חדשים.

זבולון אורלב: כאן כתוב ארבעה מיליון שקלים.

שגית אפיק: זה מוסד כספי שזה בנק.

איריס וינברגר: לגבי מוסדות כספיים, ארבעה מיליון שקלים.

איריס וינברגר: מלכ"ר זה אותו מלכ"ר שנמצא בחקיקה והמלכ"ר ההוא הוא רק מלכ"ר שמחזורו מעל עשרים מיליון.

זבולון אורלב: אתה הבנת?

זבולון אורלב: אני לא.

קריאה: זאת אומרת שעל בנק חדש זה לא חל.

שגית אפיק: המלכ"ר הוא עשרים מיליון שקלים חדשים.

שגית אפיק: אפשר לחזור על זה שוב.

שגית אפיק: זה מופיע בהוראה הקבועה ואפשר לחזור על זה גם כאן.

זבולון אורלב: אני כן למדתי לימודי ליבה ועדיין אני לא מבין.

זבולון אורלב: כתוב יחולו לגבי מלכ"ר.

קריאה: תוסיפו שמחזורו מעל עשרים מיליון שקלים.

שגית אפיק: המוסד הכספי הוא מעל ארבעה מיליון.

שגית אפיק: המלכ"ר, יש לו כבר הגדרה בסעיף קודם.

שגית אפיק: אפשר לחזור על זה שוב.

זבולון אורלב: תחזרו על זה שוב.

שגית אפיק: בסדר.

שגית אפיק: אני אחזור על זה שוב.

זבולון אורלב: בבקשה לחזור על זה שוב כי אני למשל לא הבנתי.

שגית אפיק: אין בעיה.

שגית אפיק: מלכ"ר מעל עשרים מיליון.

עופר מנירב: מוסד כספי שלא היה ב-2010 והוקם ב-2011, זה לא חל עליו?

איריס וינברגר: אם הוא קם ב-2011, זה לפי המחזור שהוא מצהיר עליו.

עופר מנירב: לא כתוב.

עופר מנירב: כתבתם כאן מי שמוכם מ-2011 ואילך, לא חל עליו אף פעם.

עופר מנירב: אני חושב שטעיתם כאן, אבל אולי לא.

עופר מנירב: אולי אתם לא רוצים להחיל את זה על מוסדות כספיים חדשים.

איריס וינברגר: לא.

איריס וינברגר: אנחנו מבינים את זה כך שכל מי שהוא מעל ארבעה מיליון, ואם הוא חדש, הוא אמור להיות מעל ארבעה מיליון והוא צריך לדווח.

איריס וינברגר: לדעתנו זה מה שכתוב.

עופר מנירב: זה לא מה שכתוב.

משה גפני: אנחנו מקבלים את זה.

משה גפני: אם יצטרכו לשנות את הניסוח, תשנו.

שגית אפיק: (ה) הוראות פסקת משנה (ד) יחולו גם לגבי מלכ"ר ומוסד כספי שמחזורו בשנת 2011 עולה על הסכום האמור בפסקת משנה (ד) - גם כאן אני אחזור על המלכ"ר כדי שיהיה ברור - שרכשו נכס או שקיבלו שירותים מעוסק ומחזורם בשנת 2011 עולה על הסכום האמור בפסקת משנה (ד) לפי העניין לעניין דוחות המוגשים בשל התקופה שמיום י"ט בטבת התשע"ג (1 בינואר 2013) עד יום כ"ח בטבת התשע"ד (31 בדצמבר 2013).

שגית אפיק: בסעיפים קטנים (ד) ו-(ה) – מחזור – המחזור שיש לדווח עליו בדוח השנתי לפי סעיף 131 לפקודת מס הכנסה.

שגית אפיק: (2) בפסקה (3) - (א) בפסקת משנה (א), במקום "ביום כ"ה בטבת בתשע"א (1 בינואר 2011)" יבוא "ביום י"ט בטבת התשע"ג (1 בינואר 2013)".

שגית אפיק: (ב) פסקת משנה (ב) – תימחק.

שגית אפיק: (3) פסקה (4), המלים "עד יום ג' בכסלו התשע"ב (29 בנובמבר 2011)" והמלים "בשנה אחת" – יימחקו.

איריס וינברגר: כאן מדובר על הוצאת חשבוניות, יש כאן הערה של משרד המשפטים.

ספי זינגר: לא יימחק, אלא להחליף לשלוש שנים.

איריס וינברגר: לא יכול להיות שתהיה סמכות לדחות חקיקה ראשית בלי הגבלה.

איריס וינברגר: בכל זאת, זאת חקיקה ראשית.

איריס וינברגר: אנחנו רוצים במקום בשנה אחת, לעשות את זה בשלוש שנים.

איריס וינברגר: עד שלוש שנים.

רוחמה אברהם-בלילא: למה?

עופר מנירב: צריך למחוק את זה בכלל.

עופר מנירב: הלא הכוונה לא להוציא את זה יותר ולא להנפיק חשבוניות כאלה.

רוחמה אברהם-בלילא: למה להביא את זה לדיון בעוד שלוש שנים?

ספי זינגר: אם רוצים.

ספי זינגר: לא נותנים סמכות בחקיקת משנה לפגוע בחקיקה ראשית באופן תמידי.

ספי זינגר: אפשר לדחות את זה.

ספי זינגר: אפשר לדחות את זה.

רוחמה אברהם-בלילא: אז תדחה את זה בעשר שנים.

ספי זינגר: לא.

ספי זינגר: נדחה בשלוש שנים, אם בעוד שלוש שנים זה לא יהיה, יבטלו את זה.

עופר מנירב: לפחות תצהירו כאן שתגישו הצעת חוק שמבטלת את זה.

עופר מנירב: הבנתי שזה לא יהיה יותר או שעוד פעם לא הבנתי נכון.

עופר מנירב: אם זה כך, תצהירו שתהיה חקיקה ראשית שמבטלת את זה.

שי דותן: אני לא רוצה לבטל.

רוחמה אברהם-בלילא: הוא לא רוצה לבטל.

רוחמה אברהם-בלילא: הוא רוצה להשאיר את זה כגרזן.

עופר מנירב: אז שהיושב ראש ידע את זה.

איריס וינברגר: בכל מקרה זה נדחה ל-2014.

איריס וינברגר: אם נוסיף לזה עוד שלוש שנים, אנחנו מדברים על עוד חמש שנים.

איריס וינברגר: במשך חמש השנים האלה הרשות תהיה חייבת לבחון את עצמה.

איריס וינברגר: היא לא תוכל אחרת.

עופר מנירב: אתם אומרים שאתם רוצים להמשיך את זה.

עופר מנירב: כך שי אמר עכשיו.

רוחמה אברהם-בלילא: שי אמר שהוא לא רוצה לבטל.

עופר מנירב: הוא לא רוצה לבטל.

עופר מנירב: הוא רוצה לשמור את האפשרות.

עופר מנירב: זאת המשמעות.

עופר מנירב: כבוד היושב ראש, אומרים כאן עכשיו שרוצים להשאיר את האפשרות לחייב את כל עם ישראל לקבל חשבוניות מהאח הגדול שהוא יקצה להם חשבוניות, יקצה להם מספרים, יקצה להם הכול.

עופר מנירב: אני חשבתי שירדו מזה אבל עכשיו אומרים, לא, הם שומרים את האופציה הלאה.

עופר מנירב: אני כבר לא מבין מה קורה כאן.

משה גפני: אני לא הבנתי.

משה גפני: אנחנו מדברים על הסעיף הזה ששר האוצר מחליט שהוא לא צריך את הדיווח המקוון השנה.

משה גפני: על זה אנחנו מדברים?

עופר מנירב: לא.

עופר מנירב: מדברים על כך שעל פי החוק היה אמור להקצות מספרים מיוחדים לעוסקים, עוד מספרים נוספים, היה צריך להזמין חשבוניות באוצר או בבית הדפוס של האוצר שידפיס את החשבוניות לכל עם ישראל וכיוצא בזה.

עופר מנירב: הם דחו את זה.

איריס וינברגר: אולי אני אסביר.

איריס וינברגר: נושא הקצאת החשבוניות, כאשר הגו את רעיון הדוח המפורט, אמרו איך אנחנו סוגרים ומפקחים על הנושא של ניכוי התשומות כדי למנוע חשבוניות פיקטיביות, לא רק שאנחנו נדע על החשבוניות אלא שגם נוכל לסגור אותן עם מספרים שאנחנו נקצה והכל באופן ממוכן כמובן, אבל בכל זאת ברור לנו שיש כאן הכבדה בנושא הזה של הקצאת חשבוניות.

איריס וינברגר: לכן אנחנו כרגע דוחים את ההקצאה הזאת.

איריס וינברגר: הנושא הזה נמצא בדיונים ברשות.

איריס וינברגר: אין ודאות לגבי הרצון לממש את זה.

איריס וינברגר: אנחנו רצינו לאפשר סמכות לדחות את זה לזמן בלתי מוגבל אבל יש עם זה בעייתיות כי אני מבינה שזאת חקיקה ראשית של הכנסת.

משה גפני: רגע, לפני הבעייתיות.

משה גפני: מה הבעיה לאפשר לשר לדחות את זה?

משה גפני: מה הבעיה שלכם?

ספי זינגר: זאת הבעיה שלנו.

משה גפני: הבעיה שלכם כרגע לא מעניינת אותי.

משה גפני: תכף נדבר עליה.

משה גפני: מה הבעיה בזה?

עופר מנירב: אם אדוני אמר שבעוד חמש שנים ממילא זה לא יהיה, זה לא רלוונטי.

משה גפני: לא, אני לא אומר כלום.

משה גפני: עכשיו אני מדבר ברצינות לגבי העניין הזה.

משה גפני: נאפשר לשר האוצר לדחות את זה.

משה גפני: זה מפריע לכם?

עופר מנירב: אמרה איריס שנדחה את זה לטווח בלתי מוגבל וזה היה בסדר.

איריס וינברגר: הסמכות לדחות לזמן בלתי מוגבל.

משה גפני: אז מה הבעיה?

עופר מנירב: ספי לא מסכים.

משה גפני: זינגר, מה הבעיה בזה?

ספי זינגר: בדרך כלל החוק קובע מה הוא רוצה והרשות הביצועית מבצעת את זה וזה הגיוני שהיא תוכל לדחות לתקופה כפי שהיא רוצה.

ספי זינגר: אני נותן לרשות המבצעת סמכות לומר שהיא לא רוצה את החוק.

משה גפני: זה לא שהיא לא רוצה.

משה גפני: יש לה נימוקים.

איריס וינברגר: זה חייב להיות מנימוקים.

ספי זינגר: כשהרשות המבצעת אומרת שהיא לא רוצה את החוק, ההליך הנכון הוא לשנות את החוק.

ספי זינגר: אנחנו לא נותנים סמכות לרשות המבצעת לומר שהיא לא רוצה את החוק, כמו שאני לא כותב בסוף כל חוק שהרשות המבצעת יכולה לא לבצע.

ספי זינגר: אנחנו רוצים לדחות בעוד שלוש שנים.

ספי זינגר: שלוש שנים, זה בעצם אומר עוד חמש שנים.

ספי זינגר: עוד חמש שנים זה זמן נכון כך שאם הממשלה תחליט שהיא לא רוצה את זה, היא תשנה את החוק.

משה גפני: הבנתי.

משה גפני: אני מודה לך על שהארת את עינינו.

משה גפני: אני לא מקבל את מה שאתה אומר, אבל אני הולך לעשות תיקון בעניין הזה.

משה גפני: אני מציע לומר שר האוצר רשאי, כמו שאמרנו, בלי הגבלת זמן.

משה גפני: הוא רשאי והכל בסדר.

משה גפני: אלה דברים טכניים.

משה גפני: אומר ספי דבר נכון.

משה גפני: אם שר האוצר מחליט – לא סיבות טכניות – לבטל את זה, אז צריך אישור של ועדת הכספים.

משה גפני: אי אפשר סתם.

משה גפני: הוא צודק.

משה גפני: הלאה.

שגית אפיק: בעצם אנחנו ניכנס לפסקה (4) שנמצאת בחוק ההתייעלות ואני אקריא אותה כפי שהיא תהיה אחרי התיקון.

שגית אפיק: שר האוצר, באישור ועדת הכספים של הכנסת, רשאי לדחות את מועד תחילתו של סעיף 47א לחוק מס ערך מוסף הקבוע בסעיף קטן (א) ואת מועד תחילתו של סעיף 47ד לחוק מס ערך מוסף הקבוע בפסקה (3)(א) דרך כלל או לסוגים של עוסקים כפי שיקבע אם מצא כי הדבר נדרש מטעמים תפעוליים.

שגית אפיק: הקראתי עכשיו את הנוסח המתוקן לפי ההסכמה אליה הגענו.

שגית אפיק: זה יהיה באישור ועדת הכספים מטעמים תפעוליים ולא רק לשנה אחת אלא לא מוגבל בזמן.

עופר מנירב: זאת אומרת שזה חל ב-2014.

עופר מנירב: זאת אומרת שאם לא מביאים שום דבר, זה חל מ-1 בינואר 2014.

עופר מנירב: צריך לקבל מספרים מהאוצר והכל.

עופר מנירב: לא צריך לבוא בכלל לוועדת הכספים.

עופר מנירב: אם משאירים את זה כך, אישרנו מצב שב-1 בינואר 2014 זה חל.

עופר מנירב: כל הנטל קיים ומיושם בפועל.

עופר מנירב: זאת קטסטרופה ליישם את זה.

עופר מנירב: זה בכלל בלתי אפשרי.

שגית אפיק: זה בלתי אפשרי לשוק?

עופר מנירב: לשוק.

עופר מנירב: גם לאוצר וגם לשוק.

איריס וינברגר: אבל מה ששינינו כאן זה את יכולת הדחייה והרחבנו את יכולת הדחייה של המועד.

עופר מנירב: נכון, אבל עדיין אנחנו דוחים את הקץ ולא פותרים את הבעיה.

איריס וינברגר: זה לא נמצא כאן.

קריאה: עצם הדחייה אומרת שזה כאן.

קריאה: אני חושב שמשרד המשפטים צודק בקביעה שלו וצריך לקצר.

שגית אפיק: אולי נעשה הפוך.

שגית אפיק: אם אתם רוצים להפעיל את זה, תבואו לאישור.

ערן יעקב: מול הרשות הפלשתינאית אנחנו מקצים חשבוניות.

יצחק וקנין: מה שהוא אומר כאן שמה שהם מנפיקים זה לעוסקים שלנו מול הרשות הפלשתינאית.

ערן יעקב: נכון.

משה גפני: זה קשור לחוק?

ערן יעקב: כן.

יהודה טלמון: גם אנשי רשות המסים בשלב זה עוד לא יודעים איך לאכול את החיה הזאת.

יהודה טלמון: הסדר ההגיוני הוא כמו שאדוני היושב ראש אומר.

יהודה טלמון: אם הם ירצו לבוא, יבואו ויגידו שמצאו את השיטה איך לעשות את זה ואז זה יעמוד לדיון.

יהודה טלמון: להחליט שאם הם לא באים אם זה חל, מה שיקרה זה שנהיה כאן בעוד שנתיים בדיוק באותו מצב.

משה גפני: אני לא יכול להמשיך.

משה גפני: אני חושב שאני כבר לא אוכל להצביע.

רוחמה אברהם-בלילא: לדעתי אנחנו צריכים לפצל את זה.

רוחמה אברהם-בלילא: בוא נקיים דיון יותר ענייני בעוד שבועיים.

רוחמה אברהם-בלילא: נשאיר את זה לעוד שבועיים.

רוחמה אברהם-בלילא: זה לא יורד מהפרק.

איריס וינברגר: אפשר לעשות עכשיו את הדחייה ובלי קשר לעשות דיון בנושא.

משה גפני: היא מציעה את מה שאת הצעת עכשיו.

איריס וינברגר: יש בעיה עם הפיצול כי בלי הפיצול לכאורה אנחנו היינו צריכים להקצות חשבוניות ב-1 בינואר 2012.

איריס וינברגר: היום.

איריס וינברגר: לכן נדמה לי שנכון לאשר את הדחייה, לאשר את האפשרות לדחות וגם את הדחייה של זה ל-1 בינואר 2014 ובלי קשר אפשר לקיים דיון בנושא הזה בחוק עצמו.

שגית אפיק: נעשה אחרת.

שגית אפיק: נקבע בחוק שיעבור שדוחים כרגע בשנה את הקצאת החשבוניות, משאירים את הסעיף הזה על שולחן הוועדה ואפשר יהיה לדון בו.

משה גפני: בסדר.

שגית אפיק: בסעיף קטן (ג), במקום "יום ב' באלול בתשע"א (1 בספטמבר 2011)" יבוא "יום כ"ו באלול התשע"ד (1 בספטמבר 2013)".

שגית אפיק: למעשה כל זה יהיה בפיצול.

שגית אפיק: זה יישאר על שולחן הוועדה.

שגית אפיק: במקום זה אנחנו נקבע הוראה חדשה.

זבולון אורלב: על כל זה נצביע בקריאה שנייה ושלישית במליאה?

שגית אפיק: לא.

שגית אפיק: היום יובא רק הפיצול.

משה גפני: זה יוצבע כאן ואז יצטרכו להתנהג לפי זה.

זבולון אורלב: אם זה לא עובר היום, מה הבהילות?

משה גפני: הבהילות שזה יעבור היום כי זה עובר לפני 31 בדצמבר בוועדת הכספים.

משה גפני: אמר דורון ארבלי, וגם הם אומרים את זה, אז ההתנהגות של רשות המסים תהיה לפי ההצבעה כאן.

זבולון אורלב: אבל יש חוק.

משה גפני: גם היום יש חוק.

משה גפני: זה חוק מ-2011.

שגית אפיק: זה יעלה למליאה בשבוע הבא.

שגית אפיק: 8.

שגית אפיק: תחילה ותחולה (א) סעיף 171(5) ו-(13) לחוק ההתייעלות הכלכלית, כנוסחו בסעיף 7(1)(ב) ו-(ג) לחוק זה, יחול לגבי המנויים בסעיף 177(ב)(2)(ב) ו-(ג) לחוק ההתייעלות הכלכלית, לעניין דוחות המוגשים בשל תקופה שתחילתה ביום פרסומו של חוק זה ואילך.

שגית אפיק: (ב) תחילתו של סעיף 174 לחוק ההתייעלות הכלכלית כנוסחו בסעיף 7(2) לחוק זה, ביום כ"ה בטבת בתשע"א (1 בינואר 2011).

משה גפני: אנחנו מצביעים קודם על כל פיצול החוק.

משה גפני: אנחנו מצביעים על סעיף 7 שהוא ליבת החוק.

שגית אפיק: על סעיף 7 ו-8.

משה גפני: בסעיף 7, החלק הזה שדיברנו עכשיו.

שגית אפיק: בעמוד 10, פסקה (3).

משה גפני: סעיפים 1, 2, 3, 4, 5 ו-6, אלה סעיפים קטנים ולא גדולים אבל לכל אחד יש מטרה עליה נדון בעתיד הקרוב, כפי שאמרתי, וגם את מה שאנחנו מפצלים עכשיו בסעיף 8.

משה גפני: אני מבקש את אישור הוועדה לפיצול הסעיפים האלה.

משה גפני: בעד פיצול הסעיפים – פה אחד הפיצול אושר

משה גפני: אנחנו מצביעים על אישור סעיפים 7 ו-8 כפי שנוסח על ידי היועצת המשפטית של הוועדה יחד עם רשות המסים.

משה גפני: בעד אישור סעיפים 7 ו-8 – פה אחד הסעיפים אושרו לקריאה שנייה ושלישית

משה גפני: אני מבקש להודות לרוחמה אברהם, אני מבקש להודות לרכז הקואליציה חבר הכנסת ציון פיניאן שליווה את העניין ונתן רוח גבית.

משה גפני: אני מודה לרכזת האופוזיציה חברת הכנסת רוחמה אברהם שעשתה עבודה טובה יחד עם מנהל הוועדה, טמיר כהן.

משה גפני: אני מודה ליועצת המשפטית של הוועדה שכמעט לא ישנה הלילה.

משה גפני: אני מודה לרשות המסים שעשתה עבודה קונסטרוקטיבית יוצאת מן הכלל.

משה גפני: התברר שכל מה שאומרים על אנשי רשות המסים, שהם לא אנשים יצירתיים, זה שקר.

משה גפני: הם אנשים יצירתיים, רציניים ועושים את מלאכתם נאמנה.

משה גפני: אני מבקש להמשיך לשבת לגבי הסעיפים האחרים כי אני לא הולך להזניח את העניין הזה.

משה גפני: יש לי אינטרס שהסעיפים האלה יאושרו ויאושרו טוב.

רוחמה אברהם-בלילא: אנחנו מצטרפים לברכות שלך אדוני היושב ראש.

משה גפני: תודה רבה.

משה גפני: אני עובר לסעיף הבא בסדר היום, שינויים בתקציב לשנת 2011.